Սիրիայի հայ ավետարանական եկեղեցիների խորհրդի նախագահը ներկայացրեց վերջին շրջանում Սիրիայում տիրող իրավիճակը և դրա հնարավոր զարգացումների ազդեցությունը հայ համայնքի վրա: Հարություն Սելիմյանը հանգամանորեն ներկայացրեց համայնքում կազմակերպված միջոցառումները, մասնավորապես Հայոց բանակի կազմավորման 25 ամյակին նվիրված հանդիսությունները, նշեց, որ դրանք երիտասարդ սերնդի ազգային դաստիարակության, հայրենասիրական ոգին արթնացնելու, հայացքը դեպի Հայրենիք ուղղելու հզոր ազդակ են: Նա նշեց, որ սիրիահայերի հիմնախնդիրների կարգավորումը անհրաժեշտ է դարձնում Սփյուռքի բոլոր կառույցների և հայկական ներուժի հետագա համախմբումը, որում մեծ դեր է վերապահված սփյուռքի նախարարությանը: